**Izziņa par atzinumos sniegtajiem iebildumiem**

**Par Ministru kabineta noteikumu projektu “Grozījumi Ministru kabineta 2020.gada 14.jūlija noteikumos Nr.455 “Covid-19 skarto tūrisma nozares saimniecisko darbības veicēju atbalsta piešķiršanas kārtība””**

(dokumenta veids un nosaukums)

I. Jautājumi, par kuriem saskaņošanā vienošanās nav panākta

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| Nav nesaskaņotu iebildumu |

Informācija par starpministriju (starpinstitūciju) sanāksmi vai elektronisko saskaņošanu

|  |  |
| --- | --- |
| Datums | 23.10.2020 |
|  |  |
| Saskaņošanas dalībnieki | Finanšu ministrija, Tieslietu ministrija |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas 28.10.2020 un Finanšu ministrijas 30.10.2020 atzinumos sniegtos iebildumus un priekšlikumus.  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |

II Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | 1.1. Papildināt 2.punktā aiz vārdiem "darba samaksas" ar vārdiem "un citu operacionālo izmaksu (izņemot pamatlīdzekļu)". | **Tieslietu ministrijas 28.10.2020 atzinuma Nr.1-9.1/1131 iebildums Nr.1** 1. Projekta 1.1. apakšpunkts paredz papildināt Ministru kabineta 2020. gada 14. jūlija noteikumu Nr. 455 "Covid-19 skarto tūrisma nozares saimnieciskās darbības veicēju atbalsta piešķiršanas kārtība" 2. punktu ar nosacījumu, ka par atbalstu šo noteikumu izpratnē uzskata arī atbalstu, ko piešķir citu operacionālo izmaksu (izņemot pamatlīdzekļu) kompensēšanai Covid-19 krīzes seku pārvarēšanai. Kā izriet no projekta anotācijas I sadaļas 2. punktā iekļautā skaidrojuma, atbalstāmajās izmaksās tiek ietverta operacionālo izmaksu segšana viesnīcām 4 eur/kvadrātmetrā. Arī no projektā ietvertā regulējuma izriet, ka papildus atbalstam darba samaksas nodrošināšanai, atbalsts tiek sniegts viesnīcām atbilstoši viesnīcas telpu kopējai platībai. Tādējādi, lai projektā ietvertie atbalsta mehānismi būtu saprotami un saimnieciskās darbības veicējiem nepārprotami būtu skaidrs, kāds atbalsts tiek sniegts, lūdzam konkretizēt projektā ietverto terminu "operacionālās izmaksas", lai būtu saprotams, ko sevī ietver šis atbalsts.**Finanšu ministrijas 30.10.2020 atzinuma priekšlikums Nr.1**1. Noteikumu projekta 1.1.apakšpunktā ietvertais grozījums paredz, ka par atbalstu šo noteikumu izpratnē uzskata atbalstu, ko piešķir saimnieciskās darbības veicējam darba samaksas un operatīvo izmaksu (izņemot pamatlīdzekļu) kompensēšanai Covid-19 krīzes seku pārvarēšanai. Tā kā minētais termins normatīvajos aktos attiecībā uz saimnieciskās darbības veicēju izmaksām līdz šim nav ticis lietots un skaidrots, tad attiecīgi ierosinām noteikumu projektu papildināt ar šā termina tvērumu, jo, kā izriet no Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 121.punkta, noteikumu projektā terminus skaidro, lai konkretizētu terminā izteiktā jēdziena izpratnes robežas, ja termins nav skaidrots vai lietots augstāka juridiskā spēka normatīvajā aktā.Vēršam uzmanību, ka bez minētā termina skaidrojuma nav viennozīmīgi izprotams, kas tās būs par izmaksām. Līdz ar to var rasties problēmas, piemēram, tiesību normas piemērošanas procesā, dēļ iestādes un privātpersonas atšķirīgas pieejas normas tulkošanā. Tā, piemēram, Ekonomikas ministrijas izstrādātajā informatīvā ziņojuma “Par risinājumiem tūrisma nozares sektoru komersantiem, lai novērstu vīrusa Covid – 19 radītās ekonomiskās krīzes sekas” secinājumu kopsavilkuma 3.punktā ir norādīts, ka ir nepieciešams palīdzēt mazināt tekošās operacionālās izmaksas (komunālie maksājumi – elektrība, ūdens un siltuma apgāde, nekustamā īpašuma nomas, nodokļi utml.) līdz 2021.gada sezonas atsākšanai. Nav saprotams, vai tas nozīmē, ka valsts sniegs finansējumu, lai nodokļu maksātājs varētu nomaksāt valstī noteiktos nodokļus. Finanšu ministrijas ieskatā, jau šobrīd Covid-19 infekcijas izplatības seku pārvarēšanas likuma 4.pantā ietvertais īpašais atbalsta mehānisms nodrošina, ka nodokļu maksātājam ir iespēja lūgt nodokļu administrāciju sadalīt vai atlikt uz laiku līdz trim gadiem nokavēto nodokļu maksājumu samaksu. Līdz ar to jau ir rasts risinājums līdz minētajā likumā noteiktajam brīdim (šā gada beigām) vismaz attiecībā uz nodokļu nomaksu.  | **Ņemts vērā****Ņemts vērā** | Skat. precizēto punkta redakciju |
|  |  | **Tieslietu ministrijas 28.10.2020 atzinuma Nr.1-9.1/1131 iebildums Nr.2**2. Atbilstoši projekta 1.6. apakšpunktam, lai pieteiktos atbalstam, saimnieciskās darbības veicējs līdz datumam, kas norādīts paziņojumā oficiālajā izdevumā "Latvijas Vēstnesis" iesniedz Latvijas Investīciju un attīstības aģentūrā attiecīgu iesniegumu. No minētā nav saprotams, kādā paziņojumā šis termiņš tiks norādīts, kā arī, vai šo termiņu būs iespējams mainīt, tādā veidā uzliekot par pienākumu saimnieciskās darbības veicējiem sekot līdzi aktuālajai informācijai. Ievērojot minēto, lūdzam sniegt skaidrojumu projekta anotācijā par šādu termiņa paziņošanas veida izvēli, kā arī, kādēļ nav iespējams projektā ietvert konkrētu termiņu līdz kuram ir iespējams pieteikties atbalsta saņemšanai.**Finanšu ministrijas 30.10.2020 atzinuma priekšlikums Nr.3**3. Noteikumu projekta 1.5.apakšpunktā ietvertais grozījums paredz, ka iesniegumu atbalsta saņemšanai saimnieciskās darbības veicējs varēs iesniegt līdz datumam, kas norādīts paziņojumā oficiālajā izdevumā “Latvijas Vēstnesis”. Tā kā līdz šim iesniegumu iesniegšanas datumi atbalstu saņemšanai tika noteikti normatīvajā regulējumā (piemēram, saskaņā ar Covid-19 infekcijas izplatības seku pārvarēšanas likuma 4.panta pirmo daļu iesniegums nodokļu samaksas termiņa pagarinājuma piešķiršanai iesniedzams līdz 2020.gada 30.decembrim, tāpat arī dīkstāves pabalsta iesniegumu iesniegšanai Ministru kabineta 2020.gada 26.marta noteikumu Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem” 6.punktā tika noteikti konkrēti iesniegšanas termiņi), tad attiecīgi ierosinām noteikumos tomēr saglabāt iesniegumu iesniegšanas termiņu, šajā gadījumā – to pagarinot līdz noteiktam datumam.  | **Ņemts vērā****Daļēji ņemts vērā**Skaidrots anotācijā, ka pieteikumu iesniešanas gala termiņš ir atkarīgs no saskaņojuma ar EK. Ja saskaņojums no EK tik saņemts īsi pirms Ziemassvētku un Jaungada brīvdienām, tad pieteikšanās termiņš tiks noteikts līdz janvāra beigām, lai pieteicēji varētu sagatavot kvalitatīvus pieteikumus. Vienlaikus tas neierobežos pieteicēju tiesības iesniegt pieteikumus ātrāk – jau 2020.gada beigās, jo saņemtie pieteikumi tiks izskatīti uzreiz, rindas secībā. Apmaksa tiks veikta 5 dienu laikā pēc pieteikuma apstiprināšanas. | Skat. precizēto anotāciju |
|  | 1.4. Izteikt 7.2. apakšpunktu šādā redakcijā:"7.2. to ieņēmumi no saimnieciskās darbības ir samazinājušies vienā no zemāk minētajiem veidiem:7.2.1. Covid-19 krīzes ietekmē vienā mēnesī laikposmā no 2020. gada aprīļa līdz jūnijam, salīdzinot ar 2019. gada attiecīgo mēnesi, ir samazinājušies par 30 %;7.2.2. 2020. gada martā vai aprīlī, salīdzinot ar 2019. gada divpadsmit mēnešu vidējiem ieņēmumiem vai to mēnešu vidējiem ieņēmumiem, kuros uzņēmums faktiski darbojies laikposmā no 2019. gada 1. janvāra līdz 2020. gada 1. martam, samazinājušies par 30 %;". | **Finanšu ministrijas 30.10.2020 atzinuma priekšlikums Nr.2**2. Lūdzam redakcionāli precizēt noteikuma projekta 1.4.apakšpunktā ietverto Ministru kabineta 2020.gada 14.jūlija noteikumos Nr.455 “Covid-19 skarto tūrisma nozares saimnieciskās darbības veicēju atbalsta piešķiršanas kārtība” (turpmāk – MK noteikumi Nr.455) 7.2.apakšpunkta ievaddaļu un izteikt to šādā redakcijā:“7.2. to ieņēmumi no saimnieciskās darbības Covid-19 krīzes ietekmē:”  | **Ņemts vērā** | Skat. precizēto punkta redakciju |
|  | 1.6. Papildināt 9. punktā ievaddaļā aiz vārda "informāciju" ar vārdiem "(ja saimnieciskās darbības veicējs iesniedz nākošo pieteikumu, pēc tam kad iepriekšējais pieteikums saskaņā ar šo noteikumu nosacījumiem ir apstiprināts, tad var atkārtoti nesniegt informāciju, kas jau ir Latvijas Investīciju un attīstības aģentūras rīcībā un nav mainījusies) ". | **Finanšu ministrijas 30.10.2020 atzinuma priekšlikums Nr.4**4. Ievērojot, ka noteikumu projekta 1.6.apakšpunkts paredz: “ja saimnieciskās darbības veicējs iesniedz nākošo pieteikumu, pēc tam kad iepriekšējais pieteikums saskaņā ar šo noteikumu nosacījumiem ir apstiprināts, tad var atkārtoti nesniegt informāciju, kas jau ir Latvijas Investīciju un attīstības aģentūras rīcībā un nav mainījusies”, aicinām papildināt noteikumu projektu ar prasību, ka saimnieciskās darbības veicējam, ir jāiesniedz apliecinājums, ka iepriekš iesniegtā informācija uz nākošā pieteikuma iesniegšanas brīdi ir aktuāla un nav mainījusies, lai atbalsta sniedzējs varētu pārliecināties, ka saimnieciskās darbības veicējs atbilst šo noteikumu prasībām, t.sk., tiks ievērots šajos noteikumos noteiktais maksimālais komercdarbības atbalsta apmērs saistīto personu grupas līmenī. | **Ņemts vērā** | Skat. precizēto punkta redakciju |
|  | 1.9. Papildināt 14.punktā aiz vārdiem "darba samaksas" ar vārdiem "un citu operacionālo izmaksu (izņemot pamatlīdzekļu)". | **Finanšu ministrijas 30.10.2020 atzinuma priekšlikums Nr.5**5. Aicinām precizēt noteikumu projekta 1.9.apakšpunktu, ņemot vērā, ka noteikumu 14.punktā vārdi “darba samaksas” ir lietoti divreiz (dažādos locījumos) un abās vietās pēc vārdiem “darba samaksas” noteikumu tekstu ir nepieciešams papildināt ar vārdiem “un citu operacionālo izmaksu (izņemot pamatlīdzekļu)”, nevis tikai pirmajā.  | **Ņemts vērā** | Skat. precizēto punkta redakciju |
| Atbildīgā amatpersona |  |

Gatis Silovs

Ekonomikas ministrijas

Nozaru politikas departamenta

Direktora vietnieks

Tālr.67013209

Gatis.Silovs@em.gov.lv